અંતિમધામમાં નાના એવા સરસ બગીચાનું નિર્માણ કર્યુ છે. આશા છે કે થોડા સમયબાદ તે પૂર્ણ વિકસિત થઈ જશે. અતિંમધામની કોટની દિવાલોને ખાસ કરીને અંદરની સાઈડને તેમજ ધર્મશાળાને બહારની સાઈડે તેમજ અન્ય જરૂરી જગ્યાએ કલરકામ કરવામાં આવેલ છે. બાથરૂમમાં એસ.એસના નળ નાખીને બાથરૂમને સંપૂર્ણ સુવિધાયુકત અને ઉપયોગી બનાવી દેવામાં આવ્યું છે. ચોમાસામાં રોપવામાં આવેલ રોપાઓ તંદુરસ્ત રીતે વિકસી રહ્યા છે. વડગામ દૂધમંડળીના સહકારથી જરૂરી લકડાઓની સુરક્ષા માટે શેડનું કામ નિર્માણાધીન છે જે ટૂંક સમયમાં પૂર્ણ થશે. તાજેતરમાં પૂજ્ય મોરારી બાપુએ માનસ મસાન કથામાં જણાવ્યું કે અંતિમધામ એ એક એવી જગ્યા છે જ્યાં દરેક પ્રકારના પવિત્રકાર્યો પણ થઈ શકે માટે જ વડગામના સ્થાનિક ભજનિકોના સહકારથી એક ભજનસંધ્યાનો કાર્યક્ર્મ અંતિમધામમાં યોજવાનો વિચાર છે.